Анализ на положителните и отрицателните външни ефекти от изпълнението на горскостопанските дейности върху дървесните и недървесни продукти и екосистемни услуги на територията на ДГС Елена

Лесокултурни мероприятия:
· почвоподготовка – 15 дка
· залесяване – 15 дка
· отглеждане на култури – 160 дка 
· ОМН – 215 дка
· Подпомагане на естественото възобновяване – 935 дка
Противопожарни мероприятия:
· Поддръжка на минерализовани ивици – 9400 лм
· Лесокултурни прегради – 1100 лм
Дърводобив – 31500 куб.м лежаща маса

II. Анализ на негативните въздействия
За недопускане появата на негативни външни ефекти от дейността си, ДГС Елена прилага система от мерки за превенция. При установени  негативни ефекти служителите на стопанството предприемат незабавни действия по отстраняването им. 

1. Негативни екологични външни ефекти 
- замърсявания следствие на горскостопанските дейности – има случаи, в които се наблюдава замърсяване с битови отпадъци на дърводобивни обекти. Въпреки разработената система за управление на отпадъците и усилията на горските служители тези случаи все още се наблюдават. За съжаление, нерядко се налага служителите на ДГС да събират и отстраняват отпадъците от дърводобивни обекти, крайпътни места за отдих и други.

2. Негативни социални външни ефекти
- негативно въздействие върху околната среда за местните общности – Горецитираният екологичен проблем неминуемо се отразява  негативно и върху социалната среда. Усилията за отстраняване на този проблем трябва да бъдат насочени в различни посоки и на различни нива – образование, превенция и т.н. 

III. Анализ на положителните въздействия
	Горските територии стопанисвани от ДГС Елена се стопанисват по щадящ природата начин и при спазване на нормативните изисквания.

1. Позитивни екологични външни ефекти 
- осигуряването на питейна вода от добре поддържаните гори във вододайни зони; 
- осигуряването на чист въздух и микроклимат с лечебни качества;
- създаването на добри условия за съществуване на генетично и биологично многообразие в горите;
- залесявания с подходящи видове на мястото на настъпили природни нарушения или пожари
- възстановяване на покритието с гора след природни нарушения 

2. Позитивни социални външни ефекти 
- охрана на горските територии и ресурси 
- задоволяване на нуждите от дървесина, НДГП и лов 
- осигуряването на достъп до гората (за рекреация, туризъм, събиране на НДГП и др.) в следствие изграждането на горски пътища 
- съвместни дейности с училища, кметства, други организации
- осигуряване на обучения и информация
- осигуряване на работни места 
- предоставяне на дървен материал и финансови средства като дарения 
- подпомагане на местните общности в критични ситуации (гасене на пожари, разчистване на пътища и др.) 

